text: Iværksætter fik drømmen opfyldt
  05 februar 2012 kl. 13.35
  Iværksættere skal redde Danmark siger bla. politikerne og drømmen om at få sit eget firma er der da også mange der går med. En del forsøger sig - og mange går ned igen.
  Ib Norvin brænder virkelig for sin ide.
  På fem år har han skabt et lille firma, In2zym i Kolding. Det producerer nogle helt specielle produkter.
  Det er især proteiner som er helt rene byggesten til muskelmasse.
  Først gik produkterne til fitness verdenen, så til motionisterne nu på sygehusene, hvor dialyse patienter kan bruge de meget rene produkter fra Kolding.
  
  Blåstemplet af sygehuse 
  - Det var en sejr at blive inviteret ind på sygehusene, fortæller Ib Norvin: vi har fået forsknings projekt i gang på Vejle Sygehus med tilskud fra Fødevareministeriet.
  Elitesportshold, som de danske håndboldlandshold, bruger nu også Ib Norvins proteiner.
  -Vi fordobler nu omsætningen hver måned i forhold til sidste år.
  
  Krævende at være iværksætter
  Den gode ide om at producere proteiner kom af eget behov da han selv dyrkede fitness. 
  - I alle de år hvor jeg har trænet, der var jeg høj tynd kampsport ville gerne have flere muskler.
  Efter at have dyrket motionsfitness i 16 år stillede han op og vandt medaljer ved DM, EM og VM. 
  Da konkurrencen spidsede til, steg behovet osse for kosttilskud i form af kvalitets proteiner.
  De kunne dengang kun skaffes i USA gennem en masse fordyrende mellemforhandlere.
  - Forsyningen er lang, og der er mange der skal tjene på det her. Det derfor ender vi ofte med middelmådige produkter i Danmark.
  Den supply-chain shortcutter vi.
  Jeg gav mig til at ta rundt finde de rigtige råvarer og så laver vi udviklingen her i Kolding.
  - Ja det kræver en indsats som man ikke helt er klar over. Man har mange kasketter på i starten. I mit tilfælde skulle jeg ud efter råvarerne og handler nu med mange lande.
  De lange arbejdsdage har osse haft private omkostninger
  - Ja det har de omkostninger at jeg f.eks. ikke har kone og børn endnu i hvertfald - det håber jeg da jeg kan nå.
  I dag er firmaet i en kraftig vækst. Det seneste nye er at Ib Norvins energidrik nu er kommet ud på tankstationer.
  Den tidligere fitness mester er ikke bange for at tænke stort.
  - Nu skal vi ud på markedet i Europa.
  link
  